《并头莲》
明代·钟芳

种莲老人凿山骨，手移昆明傍石屋。水光浮碧染灵根，并蒂同生一双玉。

湘江啼竹含清秋，翠环绛佩湘神游。朗陵一夜德星聚，二子共御陈太丘。

种莲人远莲安在，惟有画图寄遗爱。倾阳冉冉照春妍，只见葵花不见莲。

作者简介：（ ?—1544）明广东崖州人，改籍琼山，字仲实。正德三年进士。嘉靖中累官至户部右侍郎。有《皇极经世图赞》、《续古今纪要》、《崖志略》、《钟筠溪家藏集》。